Na temelju članka 6. st. l. Zakona o zakupu („Narodne novine“ broj 125/11, 64/15, 112/18, 123/24) i Članka 4. Odluke o uvjetima i postupku natječaja za davanje u zakup poslovnog prostora u vlasništvu Ličko-senjske županije i pravnih osoba u njenom vlasništvu ili pretežitom vlasništvu (Županijski glasnik broj 10/12) Srednja škola Otočac raspisuje
N A T J E Č A J

za davanje u zakup poslovnog prostora u vlasništvu Srednje škole Otočac

1. Predmet zakupa: Prostor kantine u Srednjoj školi Otočac, Ćirila i Metoda 2, Otočac,
    koji se nalazi na 1. katu zgrade, površine 38 m2 .
2. Namjena: posluživanje jednostavnih jela, toplih napitaka i bezalkoholnih pića. 

3. Početni iznos mjesečne zakupnine iznosi 600,00 eura. U zakupninu su uračunati troškovi

    vode, struje i grijanja.
4. Iznos jamčevine: 1.200,00 eura. Istu uplatiti na račun Srednje škole Otočac, 

    HR8523900011800009008, model: HR68, poziv na broj: 7307-OIB uplatitelja-19079, 

    opis: jamčevina za kantinu.
5. Poslovni prostor daje se u zakup najduže na četiri godine.
6. Pismena ponuda mora sadržavati:

    - Naziv, odnosno ime i prezime ponuditelja, sjedište ili adresu i OIB, naziv banke i broj 
      računa,
    - Oznaku poslovnog prostora na koji se odnosi ponuda,

    - Ponuđenu mjesečnu zakupninu u apsolutnom iznosu,

    - Kratak opis djelatnosti koju se ponuditelj obavljati u poslovnom prostoru.

7. Uz ponudu treba priložiti:    
    - Presliku osobne iskaznice (ukoliko je natjecatelj fizička osoba) odnosno izvadak iz 
      sudskog registra ne stariji od 30 dana za pravne osobe,

    - Dokaz o uplaćenoj jamčevini,

    - Ovlaštenje (za zastupanje pravnih osoba) odnosno punomoć (za punomoćnika 
       ponuditelja - fizičku osobu),

    - Dokaz o prvenstvenom pravu (ukoliko isto postoji),

    - Dokaz o podmirenju svih financijskih obveza za proteklo razdoblje
8. Rok za podnošenje prijave je 15 dana od dana objave natječaja u dnevnim novinama.
9. Javno otvaranje ponuda bit će 20. 7. 2026. godine u 9,00 sati u prostoru Škole. Istom 
     mogu prisustvovati ponuditelji ili njihovi opunomoćenici.
10. Nepravodobne i nepotpune ponude neće se razmatrati.

11. Najpovoljnijom ponudom smatrat će se ponuda koja uz ispunjenje uvjeta iz natječaja 
      sadrži i najviši iznos zakupnine.

12. Pravo prednosti na sklapanje ugovora o zakupu poslovnoga prostora imaju osobe 
      određene Zakonom o hrvatskim braniteljima iz Domovinskog rata i članovima njihovih
      obitelji ako se te osobe u svojoj prijavi na natječaj pozovu na to pravo, ako ispunjavaju
      uvjete iz natječaja, uvjete iz Zakona o zakupu i kupoprodaji poslovnoga prostora i
      prihvate najviši ponuđeni iznos zakupnine.
13. Svi zainteresirani natjecatelji mogu poslovni prostor razgledati 10. 7. 2026. godine od
      9,00 do 10,00 sati uz prethodnu najavu na telefon 053/771-134 ili 771-133.
14. O rezultatima natječaja ponuditelji će biti obaviješteni u roku 7 dana od dana donošenja
      odluke o izboru najpovoljnijeg ponuditelja, nakon čega će imati mogućnost uvida u 
      odabranu ponudu.
15. Zatvorene ponude poslati preporučenom poštom na adresu: Srednja škola Otočac, 
      Ćirila i Metoda 2, 53 220 Otočac, uz naznaku NE OTVARAJ:" Natječaj za kantinu“.
